kalixlouiis/myanmar-wikipedia-corpus huggingface dataset:
ထိုထင်းရှူးပင်မျိုးသည် အေးသောအရပ် ဒေသနှင့် တောင်ကုန်းဒေသများ၌ အများအပြားပေါက်လေ့ရှိသည်။
ကမ္ဘာပေါ်တွင် ထင်းရှူးတောများသည် အရေးကြီးသော သစ်တောများဖြစ်၍၊ ကမ္ဘာလုံး၏ မြောက်ဘက်ခြမ်း၌ ကနေဒါနိုင်ငံ၊ အမေရိကန် ပြည်ထောင်စု၊ ဥရောပတိုက်မြောက်ပိုင်း၊ ရုရှနိုင်ငံတို့တွင် ထူထပ်စွာ ပေါက်ရောက်ကြသည်။
ဂျပန်နိုင်ငံ၊ ဩစတြေးလီးယားတိုက်အပြင် အာရှတိုက်၌ ဟိမဝန္တာတောင်တန်းနှင့် အခြား ဒေသများတွင်လည်း ပေါက်ရောက်ကြသည်။
မြန်မာနိုင်ငံတွင် ရှမ်းကုန်းပြင်မြင့်၌ များစွာပေါက်ရောက်သည်ကို တွေ့ရ၏။
ကွန်နီဖားထင်းရှူးပင်များသည် အများအားဖြင့် အပင်ကြီးများဖြစ်၍ အချို့တို့မှာ ကမ္ဘာပေါ်တွင် အကြီးဆုံး အမြင့်ဆုံးနှင့် အသက်အရှည်ဆုံး အပင်များဖြစ်ကြသည်။
ဗြိတိန်နိုင်ငံတွင် ပေ ၁၇ဝ အထိမြင့်သော အပင် ရှိ၍၊ ဥရောပတိုက်တွင် ပေ ၂ဝဝ ထက်မြင့်သော အပင်များရှိ၏။
မြောက်အမေရိကတိုက် ကာလီဖိုးနီးယားပြည်နယ်ရှိ ထင်းရှူးတောတွင်မူ ပေပေါင်း သုံးလေးရာအထိမြင့်သော အပင်များပင်ရှိလေသည်။
အမေရိကန်ပြည်ထောင်စုရှိ ရက်ဒဝုသစ်တောတွင် ခုတ်လှဲသည့် ကွန်နီဖား ထင်းရှူးပင်များ၏ အသက်ရစ်များကို ကြည့်ခြင်းအားဖြင့် အသက် ၁၁ဝဝ မှ ၁၅ဝဝ နှစ်အထိရှည်ခဲ့သော အပင်များကိုပင် တွေ့ရသည်။
အပင်ကြီးတစ်ပင်မှာ အချင်း ၉၃ ပေမျှ ရှိလေသည်။
အခြားတစ်ပင်မှာမူ ပင်စည်ရင်းကိုဖောက်ထွင်း၍ မော်တော်ကားလမ်းမကြီးကို ဖောက်လုပ်ထားနိုင်လောက်အောင်ပင် ကြီးမားလေသည်။
ကွန်နီဖားထင်းရှူးပင်မျိုးသည် စီးပွားရေးတွင် အခြားသော အပင်များထက် ပို၍အသုံးဝင်သည်။
အသုံးဝင်ရခြင်းမှာ အထူးသဖြင့် အလွန်ရှည်လျား၍ အကြောသိမ်မွေ့သည့် သစ်အမြောက်အမြားကို ရရှိနိုင်သောကြောင့်ဖြစ်၏။
အချို့ကို စက္ကူလုပ်ငန်းတွင် သစ်ပျော့ဖတ်ပြုလုပ်၍ အပင်မှရသော ထင်းရှူးဆီကို လည်း တာရပင်ဆီ ချက်လုပ်ရေးနှင့်တကွ အခြားကိစ္စများတွင် အများအစား အသုံးပြုကြလေသည်။
မြန်မာစသော အရှေ့တိုင်းသားများ၏ ဗိန္ဓောကျမ်းများ၌သာမက အနောက်သိုးဆောင်းတို့၏ ဆေးကျမ်းများ၌လည်း ထင်းရှူးဆီ၏ ဆေးဘက်ဝင်ပုံများကို ဖော်ပြထားသည်။
ထင်းရှူးကို မြန်မာနိုင်ငံ အချို့ဒေသများ၌ ထင်းရူးဟု ဟထိုးသံမပါဘဲ ခေါ်ဝေါ်ကြသည်။
မြန်မာ့စွယ်စုံကျမ်း၊ အတွဲ(၅) ကိုးကား ကဏ္ဍ:သစ်ပင်များ Category:မြန်မာနိုင်ငံတွင် တွေ့ရှိရသော သစ်ပင်များ။
ထက်ထက်မိုးဦးသည် မြန်မာနိုင်ငံရှိ ကြော်ငြာ သရုပ်ဆောင် လောကတွင် နာမည်ကျော်ကြား လူကြိုက်များသော မင်းသမီး တစ်လက်ဖြစ်သည်။
သရုပ်ဆောင်လောကသို့ ဝင်ရောက်ချိန်တွင် မှုံရွှေရည် အမည်နှင့် ဖြစ်ပြီး နောက်ပိုင်းမှ ထက်ထက်မိုးဦးဟု အမည်ပြောင်းလဲလိုက်သည်။
၁၉၇၁ ခုနှစ်၊ မေလ ၈ ရက်နေ့တွင် အဖ ဦးခင်မောင်ကြည်(မြတ်နိုင်-အနုပညာ) နှင့် အမိ ဒေါ်ခင်မျိုးမြင့်တို့မှ မိုးကုတ်မြို့၊ မြို့မရပ်တွင် မွေးဖွားသည်။
မွေးချင်းမောင်နှမသုံးယောက် ရှိသည်။
လက်ဦးဆရာမှာ ဒါရိုက်တာ ကိုစန်းအောင်(ကွယ်လွန်) ဖြစ်သည်။
ထို့နောက် ထက်ထက်မိုးဦးဟု အမည်ပြောင်းလိုက်သည်။
ကြော်ငြာသရုပ်ဆောင် လောကတွင်လည်း သူမတူအောင် သရုပ်ဆောင်နိုင်သူတစ်ဦး ဖြစ်သည်။
၁၉၉၆ ခုနှစ်တွင် ပန်းသခင် ရုပ်ရှင်ဇာတ်ကားဖြင့် လည်းကောင်း၊ ၂၀၀၁ ခုနှစ်တွင် သမီးမိုက် ရုပ်ရှင်ဇာတ်ကားဖြင့် လည်းကောင်း အမျိုးသမီးဇာတ်ဆောင် ထူးချွန်ဆုများ ရရှိခဲ့သည်။
ထက်ထက်မိုးဦးသည် အနဂ္ဂနှင့် ဒုတိယတရား ဝင် အိမ်ထောင်ပြုခဲ့သည်။
၂၀၀၈-ခုနှစ်၊ အိမ်ထောင်သက်တမ်း လေးနှစ်ခန့်တွင် ကွာရှင်းခဲ့သည်။
စက်တင်ဘာ (၂၆)ရက်နေ့ထုတ် ကြေးမုံသတင်းစာ ဩဂုတ်လ ၁ဝ ရက်နေ့ထုတ် အလင်းတန်းဂျာနယ်တွင် ဗီဒီယို သရုပ်ဆောင်တစ်ဦး ဖြစ်သူ ဇူးမြတ်ထက်နှင့် တရားဝင် လက်ထပ်သည်။
ထိုသတင်း၌ပင် ထက်ထက်မိုးဦးတွင် ကိုယ်ဝန် ဆောင်ထားပြီဖြစ်ကြောင်း ဖော်ပြထားသည်။
သူ၏ မွေးနေ့ရောက်တိုင်း အလှူအတန်း ပြုလုပ်လေ့ ရှိသော်လည်း ထက်ထက်မိုးဦး က သူ၏ အသက်ကို ထုတ်ဖော်ပြောလေ့ မရှိပေ။
သူ၏ အိမ်ထောင်ရေးအကြောင်း ဂျာနယ်များက ရေးသားကြရာတွင် သူပြုခဲ့သည့် အလှူအတန်းများအကြောင်း ထည့်သွင်းခြင်း မရှိသည့်အတွက်လည်း မင်းသမီးက ကန့်ကွက်လိုက်သည်။
ထက်ထက်မိုးဦးသည် ၂၀၁၁-ခု၊ ဇန္နဝါရီလ (၁၁)ရက်တွင် ဇူးမြတ်ထက်နှင့် ရသော စစ်လွန်းဝတီထက် ခေါ် သမီးရတနာ ဖွားမြင်သည်။
ပေါ်ပြူလာဂျာနယ် ၂၀၂၀ ခုနှစ်တွင် ရတနာဆိုင်ရှင်များအတွက် Facebook Live ဖြင့် ဈေးရောင်းပေးရာတွင် အံ့အားသင့်ဖွယ် စံချိန်တင် ရောင်းချပေးနိုင်ခဲ့သည်။
အကယ်ဒမီ ရရှိမှု +ရရှိသောခုနှစ်ဆုအမျိုးအစားရရှိသောဇာတ်ကားမှတ်ချက်၁၉၉၆အကောင်းဆုံးအမျိုးသမီးဇာတ်ဆောင်ဆုပန်းသခင်၂၀၀၁အကောင်းဆုံးအမျိုးသမီးဇာတ်ဆောင်ဆုသမီးမိုက် ကိုးကား ပြင်ပလင့်ခ်များ Category:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
ခင်ခင်ထူး သည် မြန်မာအမျိုးသမီး စာရေးဆရာတစ်ဦးဖြစ်ကာ ဝတ္ထုတို၊ ဝတ္ထုရှည် များစွာရေးသား ထုတ်ဝေထား၍ အမျိုးသား စာပေဆု ရရှိထားသော သူလည်းဖြစ်သည်။
ကျေးလက်နောက်ခံ အချစ်ဝတ္ထုများကို ရိုးရာအတွေးများဖြင့် ဖော်ကျူးရေးတတ်သူ၊ မအိမ်ကံ အခန်းဆက် ဝတ္ထုရှည်ကနေ ပရိသတ်ကြား ပေါက်သွားခဲ့သူဟု ဘီဘီစီသတင်းက ဖော်ပြသည်။
ဆရာမခင်ခင်ထူး၏ အောင်မြင်ကျော်ကြားခဲ့သည့် ဝတ္ထုများစွာထဲမှ ပန်းကြာဝတ်မှုန် ဝတ္ထုသည် ရုပ်ရှင်အဖြစ် ရိုက်ကူးရာတွင် အကယ်ဒမီဆု ၂ဆုအထိရရှိခဲ့သည်။
ယင်းအပြင် “ဆူးပန်းခွေသွယ်ဘယက်နှင့် ပေရွက်လိပ်နားတောင်းဆင်” ကို “ခသုံးလုံး” ရုပ်ရှင် ထုတ်လုပ်ရေးက ဇာတ်လမ်းတွဲအဖြစ်၂၀၁၉ ခုနှစ်တွင် ပုံဖော်ရိုက်ကူးသည်။
ဘဝအကျဉ်း ၁၉၆၅ ဒီဇင်ဘာ(၁၇)ရက်နေ့တွင် မြင်းခြံမြို့ဥဒယရွာ ၌ အဖ-ဦးညို၊ အမိ-ဒေါ်မြတင်တို့က မွေးဖွားသည်။
မွေးချင်း(၆)ယောက်တွင် တတိယမြောက် တစ်ဦးတည်းသော သမီးဖြစ်သည်။
အမည်ရင်းမှာ ဒေါ်ထူးထူး ပင်ဖြစ်သည်။
ငယ်စဉ်က မြင်းခြံမြို့တွင် ပညာသင်ကြားခဲ့သည်။
၁၉၈၅၌ မန္တလေးတက္ကသိုလ်မှ ဓာတုဗေဒဘာသာရပ်ဖြင့် ဘွဲ့ရရှိခဲ့ကာ ၁၉၈၉တွင် မူလတန်းပြဆရာမအဖြစ် တာဝန်ထမ်းဆောင်ခဲ့သည်။
၁၉၉ဝပြည့်နှစ်တွင် အလယ်တန်းပြဆရာမဖြစ်လာကာ ၁၉၉၂၌ မန္တလေးသို့ ပြောင်းရွှေ့ခဲ့သည်။
ဧပြီလထုတ် ရွှေဝတ်မှုန် မဂ္ဂဇင်းတွင် ပါရှိသော ပန်းပန်ပါရစေ ဝတ္ထုတိုဖြင့် စာပေနယ်သို့ စတင်ဝင်ရောက်ခဲ့ သည်။
၁၉၉၃မှစ၍ မဂ္ဂဇင်းများတွင် ဝတ္ထုတို၊ ဝတ္ထုရှည်များရေးသားကာ အားကစားဂျာနယ်များတွင်လည်း ဘောလုံးဆောင်းပါးများ ရေးသားခဲ့၏။
အချို့ဝတ္ထုတိုများကို ဂျပန်ဘာသာ၊ ဂျာမန်ဘာသာသို့ ပြန်ဆိုခဲ့ကြသည်။
၁၉၉၉တွင် မဂ္ဂဇင်းပါဝတ္ထုတိုများကို စုစည်းလျှက် သနပ်ခါးပွင့် ဝတ္ထုတိုများထွက်ရှိခဲ့ကာ သူမ၏ ပထမဆုံး လုံးချင်းစာအုပ်ဖြစ်သည်။
၂၀၀၁ ရောက်သောအခါ အလယ်တန်းပြဆရာမအဖြစ်မှ နုတ်ထွက်၍ နောင်တစ်နှစ်တွင် 'ကျမချစ်သော ဘောလုံးသူရဲကောင်းများ' (စတားပလေယာကောက်ကြောင်း) စာအုပ်ထွက်ခဲ့သည်။
စာရေးဆရာ နေဝင်းမြင့် နှင့် အိမ်ထောင်ပြုခဲ့သည်။
၂၀၀၃ ခုနှစ်၌ ဖက်စိမ်းကွမ်းတောင် ရွှေဝတ္ထုတိုများ ဝတ္ထုတိုများစာအုပ် ဖြင့် အမျိုးသားစာပေ ဝတ္ထုတိုပေါင်းချုပ်ဆုရရှိခဲ့သည်။
၂၀၀၇ ခုနှစ်၌ "အညာသူအညာသားကျွန်မဆွေမျိုးများ" ဝတ္ထုရှည်စာအုပ်ဖြင့် ထွန်းဖောင်ဒေးရှင်းစာပေဆုကိုရရှိခဲ့သည်။
စာနယ်ဇင်းများတွင် ဝတ္ထုတို၊ ဝတ္ထုရှည်၊ ဆောင်းပါးများ အပုဒ်(၁၀၀)ကျော်ရေးသားခဲ့ပြီး ဖြစ်လေသည်။
ထင်ရှားသောစာအုပ်များ ဆရာမ ခင်ခင်ထူး၏ ထင်ရှားသော စာအုပ်များမှာ : မအိမ်ကံ ပန်းကြာဝတ်မှုန် ဆူးပန်းခွေသွယ်ဘယက်နှင့်ပေရွက်လိပ်နားတောင်ဆင် ခမည်းကြိုး အညာသူအညာသား ကျွန်မဆွေမျိုးများ (၂၀၀၇ ထွန်းဖောင်ဒေးရှင်း စာပေဆု) ‌တောမင်းသမီး ဝတ်လဲတော် ရွှေပုဆိုးတန်းထိုးလို့ကြိုမယ် ကျေးတစ်ရာ ရသစာစုများ မောင်ရှင်ဆိုင်းထမ်း ရသစာစုများ ပဲသင်းကောက် ရသစာစုများ သုံးချက်စည်း ဝတ္ထုလတ်များ သုံးဖန်လှ ဝတ္ထုလတ်များ သုံးလွန်းတင့် ဝတ္ထုလတ်များ စည်းကုံးကြိုး မဂ္ဂဇင်းဝတ္ထုရှည်များ ကြာဆစ်ကြိုး မဂ္ဂဇင်းဝတ္ထုရှည်များ ပန်းစည်းကြိုး မဂ္ဂဇင်းဝတ္ထုရှည်များ ပိုးရည်တောက်စာ မဂ္ဂဇင်းဝတ္ထုရှည်များ ဆံရစ်ဝိုင်း ဝတ္ထုတိုများ ဇော်နီကွမ်းသွေး ဝတ္ထုတိုများ ဖက်စိမ်းကွမ်းတောင် ရွှေဝတ္ထုတိုများ (၂၀၀၃ အမျိုးသားစာပေ ဝတ္ထုတိုများ ဆု) ပါးကွက်ကြား ဝတ္ထုတိုများ ‌သျှောင်ပေစူး ဝတ္ထုတိုများ ဈေးခြင်းတောင်း ဝတ္ထုတိုများ လှည်းယဉ်ကြော့ ဝတ္ထုတိုများ ခင်ခင်ထူး (လက်ရွေးစင်ဝတ္ထုတိုများ) ရက်ကန်းလွန်း ဝတ္ထုတိုများ သနပ်ခါးပွင့် ဝတ္ထုတိုများ ကျမချစ်သော ဘောလုံးသူရဲကောင်းများ မြို့ကလေးရဲ့ကော်ဖတ်စက္ကူ ( ဆရာသိုက်ထွန်း နှင့်) ပင်လယ်ဖြတ်တဲ့လှည်း (ဆရာစိုးဘားဒိုင် နှင့်) စပယ်တင်မှဲ့ (ဆရာနေဝင်းမြင့် နှင့်) ဆုတံဆိပ်များ ၂၀၀၃ ခုနှစ်တွင် အမျိုးသားစာပေဆု ကို ဖက်စိမ်းကွမ်းတောင် ရွှေဝတ္ထုတိုများ ဝတ္ထုတိုစာအုပ် ဖြင့်ရရှိခဲ့သည်။
၂၀၀၇ ခုနှစ်တွင် ထွန်းဖောင်ဒေးရှင်းစာပေဆု ကို ""အညာသူအညာသားကျွန်မဆွေမျိုးများ" ဝတ္ထုရှည်စာအုပ်ဖြင့်ရရှိခဲ့သည်။
ကိုးကား ကဏ္ဍ:မြန်မာ အမျိုးသမီး စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
ဒဿနိကဗေဒဆိုသည်မှာ လူအများက လက်ခံသော အဆိုစကားများ (သို့) အဆိုအမိန့်များပင် ဖြစ်သည်။
များပြားလှစွာသော သမိုင်းဝင်ပုဂ္ဂိုလ်ကြီးများ ပညာရှင်များ ပြောကြားခဲ့သော အတွေးအမြင်များပင်ဖြစ်သည်။
တစ်မူထူးခြားသော အဆိုအမိန့်များ အဆိုစကားများ ပင်ဖြစ်သည်။
thumb|ဒါရိုက်တာဆရာမြင့် ၂ဝဝ၅ ခု၊ ဇူလိုင်ထုတ် ရာပြည့် ဦးစိုးညွန့် စုစည်း တည်းဖြတ်တဲ့ '၂ဝ ရာစု မြန်မာ စာရေး ဆရာ ၁ဝဝ အတ္ထုပ္ပတ္တိ အကျုဉ်း' စာအုပ်မှ စာရေးတွေရဲ့ အတ္ထုပ္ပတ္တိ အကျုဉ်း တွေကို ပြန်လည် ကူးယူ ဖော်ပြတာ ဖြစ်ပါတယ်။
ဒါရိုက်တာ ဆရာမြင့် [၁၈၉၈ - ၁၉၇ဝ] တွံတေးမြို့၌ အဖ ကုန်သည်ကြီး ဦးသာဗျော၊ အမိ ဒေါ်ရွှေဦး တို့က ၁၈၉၈ ခုနှစ် ဧပြီလ ၁၉ ရက် အင်္ဂါနေ့တွင် ဖွားမြင်သည်။
ငယ်မည်မှာ မောင်စံမြင့်၊ အမည်ရင်းမှာ ဦးမြင့် ဖြစ်၍ ကလောင် အမည်မှာ ဒါရိုက်တာ ဆရာမြင့် ဖြစ်သည်။
တွံတေးမြို့ လွှစင်ပိုင်း ဦးစောလှိုင် ကျောင်းမှ ခုနစ်တန်း အောင်မြင် ပြီးနောက် ရန်ကုန်မြို့ ကူရှင် ကျောင်းတွင် ဆက်လက် ပညာ သင်ယူသည်။
ငယ်စဉ်ကပင် အနုပညာ ဝါသနာ ထုံခဲ့ပြီး အစ်မ ဝမ်းကွဲ မိန်းမ မင်းသား ဒေါ်စိန်မိုး ဇာတ်သဘင်သို့ ဝင်ကာ လက်ထောက် မင်းသား ဘဝမှ အပျိုတော် မင်းသမီး အထိ သင်ယူ လေ့လာ ခဲ့ဖူးသည်။
ကဗျာ လင်္ကာ ဆရာကြီး ဘိုကလေး ဦးသက်ရှည် ထံတွင် ကဗျာ လင်္ကာ ဆည်းပူး ခဲ့သည်။
၁၉၂၃ ၌ ရွှေဥဒေါင်း ရုပ်ရှင် ကုမ္ပဏီတွင် ဒါရိုက်တာ အဖြစ် လုပ်ကိုင် ခဲ့သည်။
၁၉၂၉ တွင် မန္တလေး တိုင်းချစ် သတင်းစာ၌ လက်ထောက် အယ်ဒီတာနှင့် မန္တလေး မဂ္ဂဇင်း တာဝန်ခံ အယ်ဒီတာ၊ ၁၉၃ဝ - ၃၁ တွင် သီပေါမြို့မှ ၁၅ ရက် တကြိမ်ထုတ် ရတနာသီဟ ဂျာနယ် အယ်ဒီတာ၊ ၁၉၃၃ ခုတွင် ဗြိတိသျှ ဘားမား ရုပ်ရှင် စသည် တို့၌ လုပ်ကိုင် ခဲ့သည်။
၁၉၃၈ - ၃၉ ခုနှစ်တွင် တရုတ် - မြန်မာ လမ်းမကြီး ဖောက်လုပ်စဉ် မြန်မာ့ အလင်း သတင်းစာ၏ နယ်ခြား ခရီးသွား သတင်းထောက် အဖြစ် တာဝန် ယူခဲ့၏။
၁၉၄ဝ ပြည့်နှစ်တွင် ပဲရော့ ကုမ္ပဏီ၌ ဒါရိုက်တာ လုပ်ခဲ့သည် ရုပ်ရှင် လောကတွင် ရှိစဉ် "ရဂုံဗွေ"၊ "ငွေတောင်သူ" စသည့် ရှမ်းပြည်နယ် နောက်ခံ ဇာတ်ကား များကို ရိုက်ကူး ခဲ့သည်။
ဒုတိယ ကမ္ဘာ့စစ်ကြီး အတွင်းတွင် မြန်မာ့အလင်း၊ သူရိယ၊ ဗမာ့ခေတ် သတင်းစာများ အတွက် ဖျာပုံ သတင်းထောက် လုပ်ခဲ့သည်။
စစ်အပြီး ၁၉၄၅ ခုနှစ်တွင် ရန်ကုန်သို့ တက်လာ၍ မြိုင်ပြဇာတ် အဖွဲ့၌ ဒါရိုက်တာ လုပ်သည်။
နောက်ဆုံးတွင်မူ စာပေ နယ်မြေသို့ ကွယ်လွန်သည် အထိ ပြည်လည် ခြေဦး လှည့်ခဲ့သည်။
၁၉၂၁ - ၂၂ ခုနှစ် တမတ်တန် ဝတ္ထု ခေတ်တွင် စတင် ရေးသား ခဲ့သည်။
ဒါရိုက်တာ ဆရာမြင့် ကလောင် အမည် အပြင် ဦးတိုင်းလုံးကျော် (ဦးတိုင်းကျော်)၊ ဟံသမြင့် အစ ရှိသည့် ကလောင် အမည်များ ဖြင့်လည်း ရေးသား ခဲ့သည်။
လူပျို့ အိတ်အောင် [ဦးတိုင်းလုံးကျော် ကလောင် အမည်နှင့်] (၁၉၄၁)၊ အပျိုချော့နည်း နိဿရည်း [လူပျို့ အိတ်ဆောင် စာအုပ်ကို ဒုတိယ အကြိမ် ချဲ့ထွင် ပြင်ဆင် အမည် ပြောင်း၍ ဦးတိုင်းလုံးကျော် ကလောင် အမည်နှင့်] (၁၉၄၁)၊ နတ်နှင့် ဝိဇ္ဇာ (၁၉၄၁)၊ တို့လူမျိုး (၁၉၄၆)၊ နတ်ပေါင်းစုံ (၁၉၆၁)၊ ရှမ်းပြည် ကြေးမုံ (၁၉၆၅)၊ မြေမြင့်ဆီမှ သွေးချင်းများ (၁၉၆၆) တို့မှာ ထင်ရှားသည်။
ငွေတာရီ၊ စန္ဒာ၊ ဆန်းသစ်ဦး၊ မြဝတီ၊ မြန်မာ့ ရုပ်ရှင် မဂ္ဂဇင်း၊ ယဉ်ကျေးမှု စာစောင်၊ ရှုမဝ၊ သွေးသောက်၊ စာပေဗိမာန် မဂ္ဂဇင်း၊ ပေးဖူးလွှာ၊ လင်းရောင် စာပေ မဂ္ဂဇင်း တို့တွင် ဆောင်းပါးပေါင်း (၇၅) ပုဒ်ကျော် ရေးခဲ့သည်။
နောက်ဆုံး လက်ရာ ဆောင်းပါးမှာ ၁၉၇ဝ ပြည့်နှစ် မတ်လ စန္ဒာ မဂ္ဂဇင်းမှာ ပါဝင်သည့် "ရွှေပလောင် ငွေပလောင်" ဖြစ်သည်။
ရှမ်းပြည် ကြေးမုံ စာအုပ်ဖြင့် ၁၉၆၃ ခုနှစ် အနုပညာ စာပေ ဆိုင်ရာဆု၊ မြန်မာ့ ယဉ်ကျေးမှုနှင့် အနုပညာ ဆိုင်ရာ စာပေ စတုတ္ထဆု ရရှိ ခဲ့သည်။
၁၉၇ဝ ပြည့်နှစ် မေလ ၂ဝ ရက်နေ့တွင် ရန်ကုန်မြို့ ကျောက်မြောင်းရပ် နေအိမ်၌ ကွယ်လွန် ခဲ့သည်။
စာ ၁၅၈ - ၁၅၉။
မြန်မာစာ ရေးဆရာများ အဘိဓာန်။
စာ ၂၃၈ - ၂၄ဝ။
နန်းကြေးမုံ။
ဆရာမြင့် စာပေါင်းစု၊ ငွေတာရီ (ဇွန် ၁၉၇၁)။
] ကဏ္ဍ:မြန်မာ ရုပ်ရှင် ဒါရိုက်တာများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
အစိုးရစနစ် ဒိန်းမတ်နိုင်ငံကိုကိုယ်စားပြုဒီမိုကရေစီစနစ်ဖြင့်အုပ်ချုပ်နေပါသည်။
ဤစနစ်အရပြည်သူလူထုကရွေးချယ်ထားသောနိုင်ငံရေးသမားများသည် အရေးကြီးသောဆုံးဖြတ်ချက်များကိုဒိန်းမတ်ပါလီမန်၊ဒေသကောင်စီနှင့်ဒေသန္တရကောင်စီတို့တွင်ချမှတ်ကြရသည်။
ဥပဒေပြုရေး၊အုပ်ချုပ်ရေးနှင့်တရားစီရင်ရေးအာဏာ ဒိန်းမတ်အစိုးရနှင့်ပါလီမန်တို့ကဥပဒေများကိုရေးဆွဲပေးပြီးအစိုးရအဖွဲ့နှင့်လူထုအုပ်ချုပ်ရေးစနစ်တို့ကယင်းဥပဒေများအားအတည်ပြုပြဋ္ဌာန်းပေးပါသည်။
မြို့နယ်နှင့်ဒေသန္တရတရားရုံးများ၊အထက်ရုံးနှင့်တရားရုံးချုပ်တို့ကနိုင်ငံသားအချင်းချင်း၊နိုင်ငံသားနှင့်ပုဂ္ဂလိကအဖွဲ့အစည်းများ၊နိုင်ငံသားနှင့်လူထုအာဏာ ပိုင်များအကြားဖြစ်ပွားသောအမှုအခင်းများအတွက်တရားစီရင်ခြင်းနှင့်ပြစ်ဒဏ်စီရင်ခြင်းများဆောင်ရွက်ပေးပါသည်။
ဤကဲ့သို့အာဏာကိုခွဲဝေထားခြင်းကြောင့်အာဏာအလွဲသုံးစားလုပ်မှုအားရှောင်ကြဉ်နိုင်သလိုကိုယ်စားပြုအစိုးရစနစ်ကိုလဲတည်ငြိမ်စေသည်။
၁၈၄၉ ခုနှစ်တွင်ဒီမိုကရေစီစနစ်စတင်ကျင့်သုံး ဒိန်းမတ်အခြေခံဥပဒေ ဒိန်းမတ်ဒီမိုကရေစီစနစ်ဖြစ်သည့်ကိုယ်စားပြုအစိုးရစနစ်ကို၁၈၄၉ခုနှစ်တွင်စတင်ကျင့်သုံးခဲ့သည်။
၁၆၆ဝခုနှစ်မှစတင်ကျင့်သုံးခဲ့သော ဘုရင်အားအာဏာကုန်လွှဲအပ်ထားသည့်သက်ဦးဆံပိုင်စနစ်အစားဤစနစ်ကိုအစားထိုးကျင့်သုံးခဲ့ခြင်းဖြစ်သည်။
ဒိန်းမတ်နိုင်ငံ၏ပထမဆုံးသောဒီမိုကရေစီနည်းလမ်းကျအခြေခံဥပဒေဖြစ်သည့်၁၈၄၉ခုနှစ်ဇွန်အခြေခံဥပဒေကိုအခြေပြု၍အစိုးရစနစ်ကို ဖွဲ့စည်းပါသည်။
ပြောင်းလဲမှုအချို့ရှိလင့်ကစားပထမဆုံးအခြေခံဥပဒေမှအခြေခံအချက်အလက်များကို၁၉၅၃ခုနှစ်တွင်ထပ်မံရေးဆွဲခဲ့သည့်အခြေခံဥပဒေ ထဲတွင်ဆက်လက်အသုံးပြုခဲ့သည်။
အမျိုးသမီးများမဲဆန္ဒပေးခွှင့်ရရှိစေရန် ၁၉၁၅ ခုနှစ်တွင်ဒိန်းမတ်အခြေခံဥပဒေကိုပြင်ဆင်ရေးသားခဲ့သည်။
အခြေခံဥပဒေဆိုင်ရာအခွှင့်အရေးများ အခြေခံဥပဒေတွင်အစိုးရအဖွဲ့၏စည်းမျှဉ်းစည်းကမ်းများကိုပေါင်းစပ်ထည့်သွင်းထားပြီးအခြေခံအခွှင့်အရေးများနှင့်လွတ်လပ်ခွှင့်များအတွက်အာမခံချက် များအားထည့်သွင်းရေးဆွဲထားသည်။
ဤအခြေအခံစည်းမျဉ်းစည်းကမ်းများသည်ဒိန်းမတ်ပြည်သူထူထု၏နေ့စဉ်လူမှုဘဝတွင်ကြီးကြီးမားမားလွှမ်းမိုးသော အချက်များဖြစ်သည်။
လူထုအနေဖြင့်လွတ်လပ်စွာထုတ်ဖော်နိုင်ခွှင့်၊လွတ်လပ်စွာစုဝေးနိုင်ခွှင့်လွတ်လပ်စွာယုံကြည်ကိုးကွယ်နိုင်ခွှင့်နှင့်လွတ်လပ်စွာပိုင်ဆိုင် နိုင်ခွှင့်တို့အားယင်းတို့၏အခြေခံဥပဒေဆိုင်ရာအခွှင့်အရေးများဟူ၍ရည်ညွှန်းပြောဆိုလေ့ရှိသည်။
ကမ္ဘာ့သက်တမ်းအရှည်ဆုံးဘုရင်စနစ် တော်ဝင်မိသားစု ဒိန်းမတ်ဘုရင်စနစ်သည်ကမ္ဘာပေါ်တွင်သက်တမ်းအရှည်ဆုံးဘုရင်စနစ်ဖြစ်သည်။
ဘုရင်များ၊ဘုရင်မများ၊မင်းသားများနှင့်မင်းသမီးများသည် ဒိန်းမတ်နိုင်ငံအားနှစ်ပေါင်းထောင်နှင့်ချီကာအုပ်စိုးခဲ့ကြသည်။
ပထမဆုံးသောလူသိများသည့်ဒိန်းမတ်ဘုရင်မှာ အေဒီ ၁၀ ရာစုတွင်အုပ်စိုးခဲ့သည့် Gorm den gamle ဂေါင်းမ်ဘုရင်ကြီးဖြစ်သည်။
den gamle ၏အဓိပ္ပာယ်မှာအင်္ဂလိပ်လို the old ဖြစ်၍ဗမာလိုအသက်ကြီးရင့်သူကိုဆိုလိုသည်။
၁၆၆၀ ခုနှစ်နှင့် ၁၈၄၉ ခုနှစ်အထိသက်ဦးဆံပိုင်စနစ်ကိုကျင့်သုံးခဲ့သည်။
စည်းမျှဉ်းခံဘုရင်စနစ် ယနေ့ခေတ်ဒိန်းမတ်နိုင်ငံတွင်ဒီမိုကရေစီဘောင်အတွင်းရှိစည်းမျဉ်းခံဘုရင်စနစ်ကိုကျင့်သုံးပါသည်။
ဤစနစ်အရဘုရင်နှင့်ပါလီမန်တို့သည်ဥပဒေ ပြုခွှင့်အာဏာကိုခွဲဝေပိုင်ဆိုင်ထားကြသည်။
ဒိန်းမတ်ပါလီမန်အနေနှင့်ဥပဒေများကိုပြဋ္ဌာန်းခွှင့်ရှိသော်လည်းယင်းဥပဒေများအတည်ဖြစ်ရန်ဘုရင်ကလက်မှတ် ရေးထိုးပေးရန်လိုအပ်မည်ဖြစ်သည်။
တော်ဝင်မိသားစုအနေဖြင့်နိုင်ငံရေးအာဏာမရှိသော်လည်းတော်ဝင်မိသားစုဝင်အများစုမှာဒိန်းမတ်ပြည်တွင်းနှင့်ပြည်ပတို့ တွင်လူထုကိုယ်စားပြုတာဝန်အများစုတို့ကိုထမ်းဆောင်လျက် ရှိနေပါသည်။
၁၉၅၃ ခုနှစ်တွင်ပြင်ဆင်ရေးဆွဲခဲ့သည့်ဒိန်းမတ်အခြေခံဥပဒေအရအမျိုးသမီးများအနေဖြင့်ထီးနန်းဆက်ခံနိုင်ခွှင့်ရရှိလာခဲ့ပြီဖြစ်သည်။
ဥပဒေပြုရေးအာဏာ ဒိန်းမတ်အမျိုးသားလွှတ်တော်ဖော်လ်ခ်တင်းဂတ်(Folketinget)တွင်နိုင်ငံရေးပါတီများမှရွေးချယ်ထားသောအဖွဲ့ဝင်၁၇၉ဦးပါဝင်ပြီးပါလီမန်အဖွဲ့ဝင် များကိုလေးနှစ်တစ်ကြိမ်ရွေးကောက်တင်မြှောက်ပါသည်။
သို့သော်လည်းဝန်ကြီးချုပ်အနေဖြင့်ပါလီမန်အားသက်တမ်းလေးနှစ်မတိုင်မှီဖျက်သိမ်းနိုင်ပြီးရွေးကောက် ပွဲများပြန်လည်ကျင်းပစေခွှင့်ရှိသည်။
ပါလီမန်တွင်ဂရင်းလန့်နှင့်ဖာရိုးကျွန်းစုတို့မှအဖွဲ့ဝင်နှစ်ဦးစီကိုယ်စားပြုခွှင့်ရရှိထားသည်။
ပွင့်လင်းမှုနှင့်ဖုံးကွယ်ခြင်းမရှိမှု ပွင့်လင်းမှုနှင့်ဖုံးကွယ်ခြင်းမရှိမှုတို့သည်ကိုယ်စားပြုအစိုးရစနစ်၏အရေးကြီးသောဝိသေသလက္ခဏာများဖြစ်ကြသည်။
ဤအချက်ကြောင့်ပါလီမန်အတွင်းအခြေ အတင်ဆွေးနွေးငြင်းခုံမှုများကိုအများပြည်သူများသိရှိနိုင်ကြသလိုပြည်သူလူထုအနေဖြင့်လည်းနိုင်ငံရေးသမားများအားမိမိတို့သိလိုသမျှကိုစိတ်တိုင်းကျဆက် သွယ်မေးမြန်းခွှင့်ရရှိကြသည်။
လက်ရှိနို်င်ငံရေးစနစ်အပေါ်အမြဲတမ်းလေ့လာစောင့်ကြည့်နေကြပြီးသတင်းစာရှင်းလင်းပွဲများမှနေ၍ပွင့်ပွင့်လင်းလင်းထုတ်ဖော်ဝေ ဖန်မှုများလည်းပြုလုပ်ကြသည်။
ဒိန်းမတ်လူ့အဖွဲ့အစည်းသည်ဒီမိုကရေစီလူ့အဖွဲ့အစည်းဖြစ်သလို(ဥပဒေဘောင်အတွင်းမှ)အခြေခံဥပဒေကြောင်းအရထူထောင်ထားသည့် လူ့အဖွဲ့အစည်းတစ်ခုဖြစ်သည်။
အုပ်ချုပ်ရေးအာဏာကိုဒီမိုကရေစီနည်းလမ်းတစ်ကျထိန်းချုပ်ထားသလိုတရာရုံးများကိုလည်းစီမံအုပ်ချုပ်ရေးနှင့်သီးခြားစီခွဲထုတ်ဖွဲ့စည်း ထားသည်။
နိုင်ငံသားတိုင်းသည်အခြေခံအခွင့်အရေးများနှင့်လွပ်လပ်ခွင့်များပိုင်ဆိုင်ထားသလိုပြဌန်းထားသည့်ဥပဒေများအားလိုက်နာရန်လည်း တာဝန်ရှိသည်။
အုပ်ချုပ်ရေးဆိုင်ရာအာဏာပိုင်များတရားရုံးများအနေဖြင့်နိုင်ငံသားတိုင်းအားမျှတစွာဆက်ဆံရမည့်ဝတ္တရားရှိသည်။
လုပ်ငန်းဆိုင်ရာလျှို့ဝှက်ချက် လူထုအာဏာပိုင်များအနေဖြင့်လုပ်ငန်းဆိုင်ရာလျှို့ဝှက်ချက်ကိုလိုက်နာကျရပါမည်။
၎င်းတို့အနေဖြင့်သင်၏ခွှင့်ပြုချက်မရပဲသင်နှင့်ဆိုင်သော အချက်အလက်များကိုသင့်အလုပ်ရှင်၊သင့်ဆရာဝန်တို့ကဲ့သို့တပါးသောသူများအားပြောပြပိုင်ခွင့်မရှိချေ။
စာရွက်စာတမ်းများဖတ်ရှုနိုင်ခွင့် လူထုအုပ်ချုပ်ရေးဆိုင်ရာအက်ဥပဒေအရသင့်အနေဖြင့်သင်၏အချက်အလက်များပါရှိသောစာရွက်စာတမ်းများကိုသိရှိဖတ်ရှုနိုင်ခွင့်ရှိသည်။
ဤစာရွက်စာတမ်းများအားသိရှိခွင့်တောင်းခံခဲ့လျှင်ယင်းတို့တွင်ပါဝင်သောအချက်အလက်များကိုသင့်အားပြောပြလိမ့်မည်ဖြစ်သည်။
သို့သော်လည်းယင်းအချက်အလက်များသည်တစ်ခြားသူတစ်ဦး(သို့)အဖွဲ့အစည်းတစ်ခုအားထိခိုက်နစ်နာစေမည်ဟုအာဏာပိုင်များကတွေ့ရှိလျှင် သင့်အားယင်းအချက်အလက်များပြောပြခြင်းကိုငြင်းဆန်နိုင်သည်။
ပါလီမန်၏စောဒကတတ်မှုများဖြေရှင်းရေးအရာရှိ လူထုအုပ်ချုပ်ရေးဆိုင်ရာအမှားအယွင်းများနှင့်စောဒကတတ်မှုများကိုကိုင်တွယ်ဖြေရှင်းနိုင်ရန်စောဒကတတ်မှုများဖြေရှင်းရေးအရာရှိကိုပါလီမန်က ခန့်အပ်ထားသည်။
ဤအရာရှိအနေဖြင့်စောဒကတတ်မှုအားအစမှစတင်၍ပြန်လည်စုံစမ်းစစ်ဆေးနိုင်သလိုလတ်တလောရောက်ရှိနေသည့်နေရာမှ လည်းဆက်လက်စစ်ဆေးနိုင်သည်။
နိုင်ငံသားများ၏အခွင့်အရေးနှင့်လူထုအာဏာပိုင်များအားစောဒကတတ်အမှုဖွင့်နည်း လူထုအုပ်ချုပ်ရေးဆိုင်ရာအက်ဥပဒေအရလူထုအာဏာပိုင်များသည်နိုင်ငံသားများကိုမျှမျှတတဆက်ဆံကျရမည်ဖြစ်သည်။
ဤအက်ဥပဒေအရ နိုင်ငံသားတစ်ယောက်၏တောင်းဆိုမှုအားငြင်းပယ်ခဲ့လျှင်ဖြေရှင်းချက်ပေးရမည်ဖြစ်သည်။
ဤအက်ဥပဒေအရစောဒကတတ်မှုအားစစ်ဆေးကြားနာရန်နှင့်စောဒကတတ်သူနိုင်ငံသားအားရရှိထားသောသတင်းအချက်အလက်များအားပြန် လည်ပေးအပ်ရန်အချိန်ကာလအပိုင်းအခြားတစ်ခုသတ်မှတ်နိုင်ခွင့်ရှိမည်ဖြစ်သည်။
ဤအက်ဥပဒေကဝန်ကြီးဌာနများ၊အေဂျင်စီများ၊ကောင်စီများ ၊ဘုတ်အဖွဲ့များ၊မြူနီစပယ်နှင့်ဒေသအာဏာပိုင်များကဲ့သို့ကော်မတီများအနေဖြင့်လိုက်နာကြရမည့်လုပ်ထုံးလုပ်နည်းများကိုဖော်ပြပေးထားခြင်းဖြစ် ပါသည်။
စောဒကတတ်မှုများဖြေရှင်းရေးအရာရှိသည်အစိုးရနှင့်မပတ်သတ်ပဲသီးခြားလွတ်လပ်စွာဆောင်ရွက်သူဖြစ်သည်။
အာဏာပိုင်များအနေဖြင့်ဥပဒေ နှင့်လုပ်ထုံးလုပ်နည်းများအရလုပ်ကိုင်ဆောင်ရွက်ခြင်းမရှိဟုသံသယရှိသူ၊အမှုနှင့်ပတ်သတ်၍မှားယွင်းစွာလုပ်ဆောင်သည်ဟုသံသယရှိသူမည်သူမဆို စောဒကတတ်မှုများဖြေရှင်းရေးအရာရှိနှင့်တွေ့ဆုံကာအကူအညီတောင်းခံနိုင်သည်။
သို့သော်ဤအရာရှိနှင့်မတွေ့ဆုံမှီအခြားသောနည်းလမ်းများဖြင့် ဖြေရှင်းနိုင်ရန်အရင်ကြိုးစားသင့်ပါသည်။
နိုင်ငံသားတိုင်းသည်စောဒကတတ်မှုများဖြေရှင်းရေးအရာရှိ၏အကူအညီကိုအခကြေးငွေတစ်စုံတစ်ရာပေးရန် မလိုအပ်ပဲတောင်းခံရယူနိုင်ကြသည်။
ရာဇဝတ်မှုနှင့်ပြစ်ဒဏ်စီရင်ခြင်း နိုင်ငံသားတစ်ဦးအနေဖြင့်ရာဇဝတ်မှုကျူးလွန်ကြောင်းသက်သေအထောက်အထားတွေ့ရလျှင်ရဲဌာနမှစုံစမ်းစစ်ဆေးမှုများပြုလုပ်ချင်း၊တရားရေးဌာနမှတရားစွဲဆိုခြင်းနှင့်တရားရုံးမှပြစ်ဒဏ်ကျခံသင့်ခြင်းရှိ၊မရှိဆုံးဖြတ်ခြင်းတို့ကို ဆောင်ရွက်ကြမည်ဖြစ်သည်။
၂၄ နာရီကြိုတင်ထိန်းသိမ်းထားနိုင်ခွှင့် ရာဇဝတ်မှုနှင့်ပတ်သက်၍စွဲချက်တင်ခံရမည့်သူအားရုံးတင်တရားစွဲဆိုခြင်းမပြုမှီ ၂၄ နာရီကြိုတင်၍ထိန်းသိမ်းထားနိုင်ခွင့်ရှိသည်။
စွဲချက်တင်ခံရ သူအားအမှုစစ်ဆေးနေစဉ်ကာလတစ်လျှောက်ဆက်လက်ထိန်းသိမ်းထားသင့်မသင့်ကိုလည်းတရားသူကြီးကအဆုံးအဖြတ်ပေးနိုင်သည်။
ရာဇဝတ်မှုနှင့်စွဲချက်တင်ခံထားရသူသည်ရုံးတင်စစ်ဆေးနေစဉ်တစ်လျှောက်မိမိစိတ်ဆန္ဒအလျောက်စကားပြောဆိုခွင့်ရှိမည်မဟုတ်ပဲမိမိ၏ရှေ့နေမှ တဆင့်သာပြောဆိုခွှင့်ပြုနိုင်မည်ဖြစ်သည်။
ဒဏ်တပ်ခြင်းနှင့်အကျဉ်းချထားခြင်း ဒဏ်တပ်ခြင်းနှင့်အကျဉ်းချထားခြင်းဟူ၍ပြစ်ဒဏ်နှစ်မျိုးနှစ်စားရှိသည်။
ဆိုင်းငံ့ပြစ်ဒဏ်နှင့်လက်ငင်းပြစ်ဒဏ် ထောင်ဒဏ်ကျခံရသူအနေဖြင့်ဆိုင်းငံ့သို့မဟုတ်ဆိုင်းငံ့ခြင်းမရှိသောပြစ်ဒဏ်နှစ်မျိုးအနက်တစ်မျိုးမျိုးကိုကျခံရမည်ဖြစ်သည်။
ဆိုင်းငံ့ပြစ်ဒဏ်ကျခံ ရသူအနေဖြင့်နောက်တစ်ကြိမ်ရာဇဝတ်မှုကျူးလွန်ခဲ့လျှင်ဆိုင်းငံ့ထားသောပြစ်ဒဏ်ကိုပါကျခံပေးရမည်ဖြစ်သည်။
သေဒဏ်မရှိ ဒိန်းမတ်နိုင်ငံတွင်သေဒဏ်စီရင်ခြင်းမရှိသောကြောင့်အမြင့်ဆုံးပြစ်ဒဏ်အဖြစ်ထောင်ဒဏ်တသက်ကိုသာတရားရုံးများအနေဖြင့်ချ မှတ်နိုင်မည်ဖြစ်သည်။
အသက် ၁၅ နှစ်အောက်လူငယ်များ အသက်(၁၅)နှစ်ထက်ငယ်ရွယ်သူများအားပြစ်ဒဏ်စီရင်ခွှင့်မရှိချေ။
သို့သော်လည်းယင်းတို့အားလူမှုရေးဆိုင်ရာလုပ်ငန်းများလုပ်ဆောင်စေရန်ချမှတ် ပေးနိုင်သည်။
ဥပမာအနေဖြင့်လူမှုရေးဆိုင်ရာသင်တန်းများတက်ရောက်စေခြင်း၊လူငယ်ပြုပြင်ထိန်းသိမ်းရေးဌာနများသို့စေလွှတ်ခြင်းများပြုလုပ်နိုင် ပါသည်။
ရာဇဝတ်မှတ်တမ်း ဆိုင်းငံ့နှင့်ဆိုင်းငံ့ခြင်းမရှိသောပြစ်ဒဏ်နှစ်မျိုးလုံးတွင်ဆိုးဝါးသောအကျိုးဆက်များရှိနေနိုင်သည်။
ပြစ်ဒဏ်ကျူးလွန်ခဲ့သူတိုင်းအတွက်ယင်းတို့ကျူး လွန်ခဲ့သောပြစ်မှုအမျိုးအစားနှင့်ကျခံခဲ့သောပြစ်ဒဏ်တို့ကိုဖော်ပြရေးသားထားသည့်ရာဇဝတ်မှတ်တမ်းတစ်စောင်စီရှိမည်ဖြစ်သည်။
လုပ်ငန်းရှင်များ အနေဖြင့်အလုပ်သမားများမငှားရမ်းမှီရာဇဝတ်မှတ်တမ်းအားတောင်းယူကြည့်ရှုလေ့ရှိသောကြောင့်ရာဇဝတ်မှုကျူးလွန်ခဲ့သူများအနေဖြင့်အလုပ်ရရှိ ရန်လွယ်ကူမည်မဟုတ်ချေ။
အခမဲ့တရားရုံးစရိတ်အထောက်အပံ့ ဝင်ငွေနဲပါးသူများအနေဖြင့်တရားရင်ဆိုင်ရသည့်အခါများတွင်တရားရုံးစရိတ်အထောက်အပံ့တောင်းခံနိုင်ခွင့်ရှိသည်။
ရုံးစရိတ်အထောက်အပံ့ရရှိ သူ၏တရားရင်ဆိုင်စဉ်ကာလအတွင်းကုန်ကျမည့်စရိတ်များအားလူထုအာဏာပိုင်များကထောက်ပံ့ပေးအပ်သွားမည်ဖြစ်သည်။
ဥပဒေပိုင်းဆိုင်ရာအကူအညီပေးမှု ဥပဒေပိုင်းဆိုင်ရာအခက်အခဲတစ်စုံတစ်ရာရှိလျှင်ဥပဒေအကြံပေးဗျူရို (Advokatvagten)နှင့်ဆက်သွယ်၍ အကူအညီတောင်းခံနိုင်သည်။
ရှေ့နေများအနေနှင့် အကူအညီတောင်းခံသူရင်ဆိုင်နေရသောအမှုအခင်းနှင့် သင့်လျော်မည့်အကြံဉာဏ်များအားအခမဲ့ (သို့မဟုတ်) သင့်တင့်သောအဖိုးအခ ဖြင့် ပေးအပ်သွားမည်ဖြစ်သည်။
ဒိန်းမတ်ရဲတပ်ဖွဲ့ မည်သူမဆိုရဲတပ်ဖွဲ့အားဆက်သွယ်နိုင်သည်။
ရဲတပ်ဖွဲ့၏အဓိကတာဝန်မှာ ဥပဒေများအားပြည်သူများလိုက်နာစေရန်ထိန်းသိမ်းစောင့်ရှောက်ပေးခြင်း ရာဇဝတ်မှုများအားကာကွယ်တားဆီးခြင်၊ စုံစမ်းဖော်ထုတ်ပေးခြင်းနှင့် ဖြေရှင်းပေးခြင်းတို့ဖြစ်သည်။
ပျောက်ဆုံးနေသောပစ္စည်းများ၊ လူများနှင့်ပတ်သတ်၍လည်းကောင်း၊ရာဇဝတ်မှုတခုခု အတွက် သတင်းပေးလိုလျှင်သော်လည်းကောင်း၊ ရဲတပ်ဖွဲ့အားမည်သူမဆိုဆက်သွယ်နိုင်သည်။
ဥပမာ.. သင့်ပစ္စည်းများခိုးယူခြင်းခံရလျှင်ဒဏ်ရာအနာတရဖြစ်အောင်လုပ်ခြင်းခံရလျှင် သို့မဟုတ် ဖိနှိပ်ချုပ်ချယ်ခံနေရသည်ထင်နေလျှင် ရဲတပ်ဖွဲ့အား ဆက်သွယ်နိုင်သည်။
နိုင်ငံကူးလက်မှတ်နှင့် ယာဉ်မောင်းလိုင်စင်တို့ကိုရဲတပ်ဖွဲ့မှထုတ်ဝေပေးလျက် ရှိသည်။
ဆန္ဒပြခြင်း ရဲတပ်ဖွဲ့အားကြိုတင်အသိပေးထားပြီးလျှင်မည်သူမဆိုလွတ်လပ်စွာဆန္ဒပြခွှင့်ရှိသည်။
ရဲတပ်ဖွဲ့အနေဖြင့်ပဋ္ဋိပက္ခတစ်စုံတစ်ရာမရှိစေရန်ဆန္ဒပြရာနေရာသို့ လာရောက်စောင့်ရှောက်ပေးမည်ဖြစ်သည်။
အက်စ်အက်စ်ပီစနစ် SSP system အရ(ကျောင်း၊လူမှုရေးအာဏာပိုင်အဖွဲ့အစည်းနှင့်ရဲတပ်ဖွဲ့ Skole,Social myndigheder နှင့်Politi) ရဲတပ်ဖွဲ့သည်ကျောင်းများ၊ လူမှုရေးအာဏာပိုင်အဖွဲ့အစည်းများနှင့်ပူးပေါင်း၍ လူငယ်များအတွင်းရာဇဝတ်မှုများမဖြစ်ပွားစေရန်ကာကွယ်တားဆီးပေးလျက် ရှိသည်။
ရဲတပ်ဖွဲ့အတွက်စည်းမျဉ်းစည်းကမ်းများ လူတစ်ဦးအားရပ်တန့်စစ်ဆေးခြင်း၊ ဖမ်းဆီးထိန်းသိမ်းခြင်း၊မေးခွန်းများမေးမြန်းခြင်းတို့ပြုလုပ်ရာတွင်ရဲတပ်ဖွဲ့အနေဖြင့်လိုက်နာရမည့်စည်းမျဉ်း စည်းကမ်းများပြဋ္ဌာန်းထားသည်။
ဥပမာအားဖြင့်ရဲတပ်ဖွဲ့ဝင်များသည်ကြမ်းတမ်းစွာဆောင်ရွက်ခြင်း (သို့မဟုတ်) ထိုသို့ဆောင်ရွက်ရန်ခြိမ်းခြောက်ခြင်းများ မပြုလုပ်ရသလို ထိန်းသိမ်းခံထားရသူ၏ အခွင့်အရေးများကိုလည်း အသိအမှတ်ပြုရမည်ဖြစ်သည်။
လူထု၏ထောက်ခံမှုကိုလိုလားသောရဲတပ်ဖွဲ့ ရဲသည်လူထုထောက်ခံမှုကိုရယူလိုသောအဖွဲ့အစည်းတစ်ခုဖြစ်သည်။
ရဲတပ်ဖွဲ့၏မမျှမတဆက်ဆံခံရသည်ဟု ခံစားရသူ မည်သူမဆိုလူထု ရှေ့နေများမှတစ်ဆင့်စောဒက တတ်နိုင်ကြသည်။
ဤသို့သောစောဒကတတ်မှုများအားလူထု ရှေ့နေအဖွဲ့ကကိုင်တွယ်ဖြေရှင်းနေချိန်တွင် လူထုရှေ့နေအဖွဲ့၏လုပ်ဆောင်ချက်များအား လွှမ်းမိုးနိုင်သော သီးခြားအဖွဲ့အစည်းတစ်ခုဖြစ်သည့် ရဲတပ်ဖွဲ့နှင့်ဆိုင်သောစောဒကတတ်မှုများဆိုင်ရာ ခရိုင်ဘုတ်အဖွဲ့က အနီးကပ် စောင့်ကြပ်ကြည့်ရှုပေးနေမည်ဖြစ်သည်။
လက်စားခြေမှုများအားလက်မခံ ဥပဒေကြောင်းအရမဟုတ်ပဲ မိမိအားထိခိုက်နစ်နာအောင်လုပ်သူအား ပြန်လည်လက်စားချေတုံ့ပြန်ခြင်းများကို လက်ခံမည်မဟုတ်သလို ယင်းသို့ပြုလုပ်ခြင်းအတွက်လည်း အပြစ်ပေးအရေးယူခြင်းခံရမည် ဖြစ်သည်။
အခန်းဆက် ၃ ကမ္ဘာ့အရေးနှင့်ဒိန်းမတ် ၏အခန်းကဏ္ဌကိုဆက်ဖတ်ရန်အခန်းဆက် ၃ ကိုနှိပ်ပါ။
ကဲလ်ကူးလပ်စ် (ခေါ်) ပြောင်းလဲမှု သင်္ချာ () ဟူသည်မှာ - ဆိုင်ရာ ကိန်းတန်ဖိုးတို့ကို လိုက်၍၊ မှီခို၍၊ ရလဒ်အဖြစ် ထွက်ပေါ်နေသော ဆက်စပ်ဖြစ်ပေါ်မှု (ဖှန်ရှင်) တန်ဖိုးများ အလိုက်ထွက်ပေါ်နေမှု ရှိသည့် အခြေအနေများတွင် ၎င်း ဆက်စပ်ဖြစ်ပေါ်မှု (ဖှန်ရှင်) တို့၏ ရှိတန် တန်ဖိုး တွက်ထုတ်ကြည့်ခြင်း၊ ၎င်း ဆက်စပ်ဖြစ်ပေါ်မှု (ဖှန်ရှင်) တို့၏ အလိုက်ပြောင်းနှုန်း တွက်ထုတ်ခြင်း၊ ၎င်း ဆက်စပ်ဖြစ်ပေါ်မှု (ဖှန်ရှင်) တို့နှင့် ဆိုင်ရာ အမှီခိုခံကိန်းတန်ဖိုးတို့၏ အချင်းချင်း အလိုက်မြှောက်လဒ် တွက်ထုတ်ခြင်း၊ တန်ဖိုးကြီးမားမှု အဆုံးမရှိခြင်း (infinity) သဘော၊ ဤသည်တို့ကိုလေ့လာသော သင်္ချာကိုင်းကဏ္ဍရပ် တစ်ခု ဖြစ်သည်။
လက်တင်ဘာသာစကားအရ ကဲကုလပ်၏ အဓိပ္ပာယ်မှာ ရေတွက်ရာတွင် သုံးသော ကျောက်ခဲလေးတစ်လုံးဟု ဆိုသည်။
ကဲကုလပ် (Calculus) ဘာသာကို စတင်သုံးစွဲခဲ့သော နယ်ပယ်များမှာ မက္ကင်းနစ်ပညာ နှင့် နက္ခတ္တဗေဒတို့တွင် ဖြစ်သည်။
Calculus မှဆင်းသက်လာသော differential equations ဘာသာမှ mathematical physics ဘာသာ ဖြစ်လာသည်။
ကဲကုလပ်ကို အသုံးပြုသော ကြောင့် အပူစွမ်းအင် နှင့် လျှပ်စစ်စွမ်းအင်၊ သံလိုက်စွမ်းအင် များအကြောင်းကို ပိုမိုကောင်းမွန်စွာ နားလည်လာကြသည်။
ခေတ်သစ်သိပ္ပံနှင့် နည်းပညာသည် Calculus ပေါ်တွင် မှီနေသည်ဟု ဆိုနိုင်သည်။
သမိုင်းအကျဉ်း သင်္ချာပညာရှင် ရနေး ဒေးကားသည် အက္ခရာသင်္ချာအား စာစကားမှ သင်္ကေတဘာသာစကားအဖြစ် ပြောင်းလဲခဲ့သည်။
ဒေးကား၏ algebra နှင့် geometry တို့ကို ပေါင်းထားသော analytic သို့မဟုတ် geometry စာအုပ်အား ထုတ်ဝေပြီး နှစ်ပေါင်းလေးဆယ်အတွင်းတွင် ဂျာမန် ဒဿနနှင့် သင်္ချာပညာရှင် လိုက်ဘနစ် (Leibniz)(1646-1716) သည် အနန္တကိန်း (infinite) ဆိုင်ရာ အက္ခရာ သင်္ချာကို တီထွင်ခဲ့သည်။
ထိုဘာသာရပ်အား ယခုအခါ ကဲကုလ (calculus) ဟုခေါ်သည်။
အင်္ဂလိပ်ပညာရှင် အိုင်းစက်နယူတန် သည် လစ်ဗနစ်ထက် calculus ဘာသာရပ်ကို အနည်းငယ်စောတွေ့ခဲ့သော်လည်း စာအုပ်ထုတ်ဝေရာတွင်နောက်ကျခဲ့သည်။
ထို့အပြင် သူအသုံးပြုခဲ့သော သင်္ကေတများသည် သူကိုယ်တိုင်နားလည်သော်လည်း လူအများနားလည်နိုင်ရန် ရှုပ်ထွေးလေသည်။
ထို့ကြောင့် လူတိုင်းနားလည်နိုင်သော လစ်ဗနစ်၏ သင်္ကေတများအား ယနေ့တိုင်အောင် သုံးနေကြဆဲဖြစ်သည်။
နည်းစဉ် ပြောင်းလဲမှုသင်္ချာ (ကဲလ်ကူးလပ်စ်)သည် သုညတမျှ ပမာဏသေးငယ်သော တမွတ်စိတ်အပိုင်း သဘောတရားက အရင်းခံအဖြစ် ပါဝင်၏။
သမိုင်းတွင် ၎င်းကဲ့သို့ အသုံးပြုခြင်းကို တမွတ်စိတ်အပိုင်း-နည်းစဉ် ဟုခေါ်သည်။
၎င်းပမာဏလေးများကို ကိန်းဂဏန်းတန်ဖိုး အတိအကျမှာ သင်္ချာသဘောအားဖြင့် သုည ဖြစ်၏။
အာခီမီးဒီး ဂုဏ်သတ္တိ ကို မလိုက်နာပေ။
၂၀ ရာစုအတွင်း non-standard analysis နှင့် smooth infinitesimal analysis ပေါ်ပေါက်လာပြီးနောက် တမွတ်စိတ်ပမာဏများကို ကိုင်တွယ်ရန် ခိုင်မြဲသော အခြေခံ အုတ်မြစ် ဖြစ်ပေါ်ခဲ့သည်။
အမှီခိုခံကိန်းတန်ဖိုး အတိုးအလျော့ ပြောင်းလဲပမာဏက တမွတ်စိတ် ဖြစ်သွားသည့်အလျောက် သုညအနေနှင့် သင်္ချာတွက်ချက်မှု မပြုနိုင်သည့် အခြေအနေများတွင်၊ ရှိတန် (လစ်မစ်) ကို တွက်ထုတ်ကြည့်ခြင်းဖြင့် တိကျသော ပြောင်းလဲနှုန်း ကို ရရှိခြင်းမှာ ဤနည်းစဉ်၏ အရင်းခံသဘောအချက် ဖြစ်၏။
အကိုးအကား ဒေါက်တာခင်မောင်ဝင်း၊ သင်္ချာမိတ်ဆက်၊ မုံရွေးစာအုပ်တိုက်ထုတ် ကဏ္ဍ:ကဲကုလပ် ကဏ္ဍ:သင်္ချာ။
ကျန(Kyana) ၏ ရုက္ခဗေဒ အမည်မှာ Xylocarpus moluccensis ဖြစ်သည်။